Szlovákiában évente több mint négyezren halnak meg idő előtt a légszennyezettség miatt – Alternativ Energia
Kezdőlap / Rovatok / Zöldinfó / Környezetvédelem / Szlovákiában évente több mint négyezren halnak meg idő előtt a légszennyezettség miatt
A szakértők szerint a fővárosban, Pozsonyban legrosszabb a helyzet, ott évente 1580 korai haláleset írható a légszennyezettség számlájára. A további megyeszékhelyek közül például Kassán 990-en, Eperjesen 410-en, Besztercebányán 340-en, Zsolnán pedig 310-en halnak meg évente a kelleténél korábban. A kutatás során a levegő szállópor-tartalmát és nitrogénoxid-koncentrációját vizsgálták – mutatott rá a TASR szlovák közszolgálati hírügynökség. A korai halálesetekből a becslések szerint évente több mint 10 milliárd eurós kára keletkezik Szlovákiának, és ebbe még nem számították bele az orvosi kezelések költségét és a betegségek miatt kifizetett táppénzt. Daniel Lesinsky, a CEPTA elnöke riasztónak tartja az adatokat. “Minden további halogatás nélkül megfelelő összeget kell elkülöníteni a levegő minőségének javítására, tisztázni kell az önkormányzatok ezzel kapcsolatos hatáskörét, és a zöld alternatívákhoz, valamint a közbeszerzéshez kell kötni az uniós pénzek felhasználását” – nyilatkozott újságíróknak Lesinsky. A szervezet további intézkedéseket sürget a közlekedés, a károsanyag-kibocsátás és a fűtés terén, továbbá a különféle kivételek visszavonását, valamint javasolja a környezetbarát ipari és energetikai technológiák kötelező bevezetését. A CEPTA arra is emlékeztet, hogy Szlovákia Lengyelországgal, Magyarországgal és Csehországgal együtt a legszennyezettebb levegőjű európai uniós tagállamok közé tartozik. “Évek óta a szállópor mennyisége jelenti nálunk a legnagyobb problémát, rendre meghaladja a határértéket. Az OECD adatai szerint a 2015-ös évben a légszennyezettség miatt bekövetkezett halálesetek száma 9,279 milliárd eurós nemzetgazdasági kárt okozott Szlovákiában, ami a GDP 6,5 százaléka” – áll a CEPTA jelentésében.
CEPTA egészség egészségvédelem életmód fenntarthatóság Környezetvédelem környezetvédelmi hírek Légszennyezés légszennyezettség OECD szállópor szennyezés Szlovák Hidrometeorológiai Intézet (SHMÚ) Szlovákia szmog szmogriadó szmogveszély	2019-06-25
CímkékCEPTA egészség egészségvédelem életmód fenntarthatóság Környezetvédelem környezetvédelmi hírek Légszennyezés légszennyezettség OECD szállópor szennyezés Szlovák Hidrometeorológiai Intézet (SHMÚ) Szlovákia szmog szmogriadó szmogveszély
Előző Magyar elekromos autók indulnak versenyezni Londonban
Következő Idén is hazai fesztiválokon hívja fel a figyelmet az autizmusra az Út a Mosolyért Alapítvány
Lezárult a dm Kezdd kicsiben kihívása, a vállalat 1 millió forinttal támogatja a jövő évi Tiszai PET Kupát.